Vermeende klerediewe vinnig vasgestrek | Netwerk24
Impey skuif op, maar Porte wen skof
Die Australiër Richie Porte het Donderdag met 'n skitterende eindpoging vorendag gekom om die derde skof van die Tour Down Under te wen.
Dit het aanvanklik soos 'n tipiese romantiese oomblik op die grootskerm by 'n sportbyeenkoms gelyk, maar sake het summier in 'n nagmerrie ontaard vir 'n man wat besig was om sy vrou te verneuk.
Quinny: 'Ek het my paaltjies weggesmyt'
Dit het nie 'n breinchirurg geverg om uit te pluis dat hy sy paaltjie 'n paar keer in die eerste drie toetse teen Engeland weggesmyt het nie, erken Quinton de Kock.
Kommissie wil invoerders van tekstiele vasvat
Die Nasionale Verbruikerskommissie (NVK) gaan streng optree teen invoerders van tekstielprodukte wat sy inspekteurs probeer omkoop.
KYK: Afrika se 'Marie Antoinette'
Die sogenaamde Luandaleaks wat Isabel dos Santos, Angola se voormalige presidentsdogter, by onderduimse finansiële transaksies betrek, het Afrika aan die gons, skryf Liesl Louw-Vaudran.
Leierboer: 'Hóé moet ons oorleef?'
Die ander dag het hy die minister sprakeloos gelaat toe hy gesê het die droogte het hom al byna geknak. Willem Symington vertel aan Willemien Brümmer hoekom boere in die Noord-Kaap breekpunt bereik het.
Gaan 'Toy Story' uiteindelik sy Oscar kry?
Lucas se suster sê jammer oor gedenksteen by V'baai
Die sanger Lucas Maree se suster, René Janse van Vuuren, sê sy wil Victoriabaai se inwoners om verskoning vra omdat sy ná sy dood 'n gedenksteen vir hom daar opgerig het.
'Boer Soek 'n Vrou'-deelnemers kry duisende volgelinge
Die 12de seisoen van die werklikheidsreeks Boer Soek 'n Vrou op kykNET was uiters gewild, met duisende mense wat weekliks inskakel om na die program te kyk.
Ma, dogter versamel treë vir dokter Sheldeen
"Ons sal aanhou stap, totdat sy vir haarself kan stap.". So sê 'n ma en dogter van Bloemfontein wat dr. Sheldeen Botha, wat Donderdag 'n leweroorplanting kry, ondersteun met T-hemde en treë op hul slimhorlosies.
Vermeende klerediewe vinnig vasgestrek
Deur Cara-Lee Dorfling 06 Desember 2019 10:36
Drie mense wat vermoedelik deel is van die sogenaamde "A Team" in Port Elizabeth, 'n groep wat glo agter 'n vlaag winkeldiefstalle is, het Donderdag hul rieme styfgeloop.
Spoedige optrede deur veiligheidswagte en die polisie het daartoe gelei dat drie mense met vermoedelik gesteelde klere van meer as R8 000 in hul besit betrap is.
Kol. Priscilla Naidu, polisiewoordvoerder, sê die polisie het inligting oor moontlike winkeldiefstal opgevolg en 'n verdagte vrou in 'n wit Mercedes Benz-motor naby die Greenacres-winkelsentrum ondervra.
By verdere ondersoek is talle inkopiesakke met klere, wat vermoedelik gesteel is, op die voor- en agtersitplekke van die motor aangetref.
Naidu sê terselfdertyd het veiligheidswagte van die winkelsentrum die polisie ingelig van twee insittendes wat kort voor hul aankoms die Mercedes verlaat het en na 'n bushalte beweeg het.
Volgens Naidu het die twee insittendes begin hardloop toe hulle die polisie kort op hul hakke sien, maar is sekondes later vasgetrek.
Kledingstukke wat vermoedelik gesteel is, is ook in hul besit aangetref.
Die drie verdagtes, wat onderskeidelik 40, 42 en 44 jaar oud is, sal binnekort op 'n aanklag van die besit van vermoedelik gesteelde eiendom in die hof voorkom.
Naidu het die geleentheid gebruik om inkopiegangers en winkeleienaars te waarsku teen winkeldiewe wat tydens die besige feestyd toeslaan.
Sy moedig winkelbestuurders aan om waaksaam te wees vir inkopiegangers wat te lank by een artikel draal en meen die ingange by aanpas-kleedkamers moet gemonitor word.